VS001175
Datum: 1997-01-31T01:00:00.000+01:00
datum_sodbe_i_stopnje: 2001-07-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice
fischer: izredno hudi primeri
odskodnina: 60000000 SIT
opombe: II Ips 351/2003. Reviziji tožene stranke je bilo delno ugodeno v delu, kolikor je sodišče druge stopnje nepravilno upoštevalo delno plačilo odškodnine in je revizijsko sodišče izpodbijano sodbo delno spremenilo tako, da je pri še dolgovanem delu odškodnine upoštevalo pravilen izračun. Sicer sta bili revizija tožene stranke in revizija tožeče stranke zavrnjeni.

Revizijska odločba poudarja, da je tožnik utrpel katastrofalno škodo, kjer je zaradi prepletenosti telesnih bolečin, duševnih bolečin in strahu razčlenitev na posamezne oblike škode takorekoč nemogoča. Tu gre za tako hudo invalidnost, ko telesne bolečine, duševne bolečine zaradi zmanjšanja življenjske aktivnosti in skaženosti (pa tudi strah) predstavljajo kvalitativno celoto, ki prerašča možnost izoliranja posameznih oblik škod in njihovo ločeno ocenjevanje. Izjemna teža tožnikovih poškodb oziroma posledic zaradi svoje intenzitete in medsebojne tesne prepletenosti (posamezne oblike škode tudi druga drugo pogojujejo) ne dovoljuje razmejevanja posameznih škod in njhovo ločeno obravnavanje. V tem izjemnem primeru je zato primerno prisoditi enotno odškodnino za vse oblike škod. Sodišči prve in druge stopnje sta sicer tožnikovo nepremoženjsko škodo razčlenili na posamezne oblike (in v tem pogledu uporabili manj primeren pristop). Ker pa se tudi pri ločenem obravnavanju posameznih oblik nepremoženjske škode in prisoji odškodnine zanje, odmerjeni zneski presojajo ne le z vidika njihovega notranjega razmerja, pač pa tudi z vidika končnega seštevka celotne odškodnine, tak (čeprav ne najbolj primeren) pristop sodišč prve in druge stopnje po oceni revizijskega sodišča ni vplival na končno odločbo. Tudi takrat, ko je predmet odločanja le odmera odškodnine za posamezne oblike škode, je pomemben (predvsem) končni znesek odškodnine za celotno nepremoženjsko škodo (in ne le zneski odškodnin za posamezne oblike te škode).
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Osnovnošolka, kasneje dijakinja.

## Škodni dogodek

Ni podatka.

## Poškodba

Katastrofalna škoda - Impresijski zlom leve temenske kosti - depresija je segala do globine 10 mm, raztrganje dure, oteklina in obtolčenina možgan, krvavitev v možganovino, zavihanje tankega črevesa, kronični psihoorganski popoškodbeni sindrom, spastična ohromelost vseh štirih okončin z nesposobnostjo za govor, levostranska motnja koordinacije, popoškodbena ohromelost levega mečičnega živca, popoškodbena božjast in popoškodbena kronična psihična disfunkcija.

## Telesne bolečine

6000000 SIT V akutni fazi je bil v komatoznem stanju, tako daje težko govoriti o zavestnem dojemanju bolečin. Telesne bolečine so se pojavile takrat, ko je začel kazati mininalne znake kontakta z okolico: hude 2 meseca, srednje hude 6 mesecev, lahke 6 mesecev. Bodoče bolečine bodo ostale v levi spodnji okončini, predvsem ob spremembah vremena in če bo noga v nepravilnem položaju dlje časa. Še vedno trpi zaradi glavobolov. Možnost ponavljanja epileptičnih napadov.

## Strah

1000000 SIT Sekundarni strah, ki se je začel pojavljati v trenutku, ko se je začel zavedati okolice in ob pričakovanju medikacij. 6 mesecev je bil strah močno izražen, pozneje se je postopoma manjšal in postajal izrazitejši ob dogodkih, ki mu niso bili všeč (strah pred operacijo).

## Zmanjšanje življenjske aktivnosti

50000000 SIT 80-odstotno ZŽA. Tožnikova invalidnost je ocenjena na 90 odstotkov. Ne more komunicirati z okoljem, omejena možnost šolanja, pridobitve in samostojnega opravljanja poklica, omejena reintegracija v primarno psihofizično okolje, ne bo mogel navezati ljubezenskih in spolnih stikov. Ne more govoriti (sporazumeva se s pomočjo kartice, na kateri ima abecedo in številke in ko hoče kaj povedati, kaže s prstom na črke in tako tvori besede). Pogosto zapada v obup in depresijo. V celoti je odvisen od pomoči matere, vezan je na invalidski voziček.

## Skaženost

3000000 SIT Na glavi pod kožo ima ploščico, vijake, brazgotine so pokrite z lasmi. Po drugih delih telesa ima več brazgotin raznih velikosti in sicer na sprednji strani vratu, na hrbtišču leve roke, v sredini trebuha, na spodnjih udih, kjer so vidne brazgotine v smislu svetlejše kože, kjer so bili odvzeti kožni presadki in brazgotine v predelu spodnjega levega stegna, kolena, goleni in v predelu križnice, kjer so ostale brazgotine po preležaninah. Prizadetost jezikovno govorne komunikacije, težave s požiranjem, spremenjen izgled nog. Vezanost na invalidski voziček.

---

ZOR člen 200, 203